

**REPUBLIKA HRVATSKA**

**OSNOVNA ŠKOLA IVANA GUNDULIĆA**

Zagreb, Gundulićeva 23a

KLASA: 011-03/22-02/03

URBROJ: 251-189-22-01

Zagreb, 10. lipnja 2022. godine

Na temelju članka 56. Zakona o proračunu (NN 144/21) i članka 29. Statuta Osnovne škole Ivana Gundulića, a u svezi odredaba Zakona o fiskalnoj odgovornosti (NN broj 111/18) i Uredbe o sastavljanju i predaji Izjave o fiskalnoj odgovornosti (NN broj 95/19) Školski odbor Osnovne škole Ivana Gundulića, na 13. sjednici, održanoj 29. lipnja 2022. godine donosi

**PRAVILNIK O OSTVARIVANJU I KORIŠTENJU VLASTITIH PRIHODA I DONACIJA**

***I. OPĆE ODREDBE***

**Članak 1.**

Ovim Pravilnikom o ostvarivanju i korištenju vlastitih prihoda (u daljnjem tekstu: Pravilnik) uređuju se materijalna i procesna pitanja ostvarivanja i korištenja vlastitih prihoda i donacija.

Riječi i pojmovi koji imaju rodno značenje korišteni u ovom Pravilniku odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.

***II. OSTVARIVANJE I KORIŠTENJE VLASTITIH PRIHODA***

**Članak 2.**

Vlastitim prihodima smatraju se prihodi koje Škola ostvari od obavljanja poslova na tržištu i u tržišnim uvjetima, a koji se ne financiraju ni iz jednog nivoa proračuna.

Škola može ostvariti vlastite prihode, ukoliko osnivač Škole svojom odlukom drugačije ne odluči, i to od:

-davanja u zakup školskog prostora i opreme,

-prikupljana i prodaje otpadnog papira,

-učeničke zadruge,

-nenamjenskih donacija,

-ostalog.

**Članak 3.**

Školski prostor i oprema mogu se dati u zakup zainteresiranim građanima, udrugama, ustanovama, klubovima i drugim pravnim osobama ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

Davanje na privremeno korištenje školskog prostora uređeno je „Programom javnih potreba u osnovnoškolskom odgoju i obrazovanju Grada Zagreba“ (za svaku kalendarsku godinu).

Ugovori iz stavka 1. ovog članka sklapaju se uz prethodno dobivanje suglasnosti Gradskog ureda za obrazovanje, sport i mlade, na jednu, tekuću školsku godinu.

**Članak 4.**

Evidencija o sklopljenim ugovorima o davanju u zakup školskog prostora i opreme vodi se u tajništvu škole, a nadzor i naplatu vlastitih prihoda vodi računovodstvo Škole, a prema posebnoj proceduri praćenja i naplate prihoda i primitaka Škole.

**Članak 5.**

Učenici i djelatnici škole sudjeluju u prikupljanju otpadnog papira.

Cijena otkupa robe iz stavka 1. ovog članka obračunava se po važećem cjeniku kupca.

**Članak 6.**

Škola može imati učeničku zadrugu.

Učenička zadruga ostvaruje prihode prodajom svojih proizvoda organiziranim prodajnim sajmovima u Školi i izvan Škole.

O prikupljenom iznosu sastavlja se zapisnik i novac predaje u računovodstvo Škole koje uplaćuje novac na račun Škole.

Uplaćena sredstva se koriste sukladno odluci Učeničke zadruge.

**Članak 7.**

Škola je dužna ostvarene vlastite prihode evidentirati sukladno propisima kojima je uređeno proračunsko računovodstvo.

**Članak 8.**

Vlastite prihode Škola koristi prema Programu javnih potreba Grada Zagreba donesenog za godinu u kojoj se prihodi koriste i u skladu sa Statutom Škole.

Ostvareni vlastiti prihodi zadržavaju se na poslovnom računu Škole, a koriste se za podmirenje materijalnih troškova poslovanja Škole, redovnog i investicijskog održavanja Škole, uređenja učeničkih i uredskih prostora škole, troškova seminara, stručnog usavršavanja radnika službenih putovanja, troškova za podizanje razine učeničkog standarda Škole, nagrada učenicima i slično.

**Članak 9.**

Vlastiti prihodi ostvareni tijekom jedne kalendarske godine koji se ne utroše na podmirenje troškova iz članka 8. ovog Pravilnika u toj kalendarskoj godini, rasporedit će se temeljem odluke Školskog odbora donesene na prijedlog ravnatelja.

***III. OSTVARIVANJE I KORIŠTENJE DONACIJA***

**Članak 10.**

Škola može primiti donaciju u novcu i koristi će ju za namjene za koje je dana, odnosno namjenu koju je odredio donator, osim ako donacija nije u suprotnosti s obrazovnom i odgojnom funkcijom Škole.

U slučaju da je donacija u suprotnosti s obrazovnom i odgojnom funkcijom Škole, ravnatelj će izvršiti povrat primljenih sredstava.

Škola može primiti dar u naravi ukoliko se isti može koristiti u obrazovnoj i odgojnoj funkciji Škole.

Stvarna i procijenjena vrijednost primljenog dara dostavlja se u računovodstvo Škole radi daljnjeg postupanja sukladno odredbama o popisu imovine i obveza.

**IV. PRIJELAZNE I ZAVRŠNE ODREDBE**

**Članak 11.**

Ovaj Pravilnik stupa na snagu dan nakon dana objave na oglasnoj ploči Škole.

KLASA: 011-03/22-02/02

URBROJ: 251-119-22-1

Zagreb, 29. lipnja 2022. godine

**PREDSJEDNICA ŠKOLSKOG ODBORA:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Andreja Caharija Jagatić**

Ovaj Pravilnik objavljen je na oglasnoj ploči Škole dana 29. lipnja 2022. godine, te je dana 1. 30. lipnja 2022. godine stupio na snagu.

**RAVNATELJ OŠ IVANA GUNDULIĆA:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Robin Rašperger, prof.**